ഒക്ടോബര് നാലിന് കോളേജുകളില് ക്ളാസ് ആരംഭിക്കും വിദ്യാര്ത്ഥികള്ക്കായി വാക്സിന് ഡ്രൈവ്, ഒരു ഡോസ് വാക്സിനെങ്കിലും ഉറപ്പാക്കുമെന്ന് സര്ക്കാര് തിരുവനന്തപുരം: സംസ്ഥാനത്തെ കോളേജുകളില് ഒക്ടോബര് നാല് മുതല് അദ്ധ്യയനം ആരംഭിക്കുമെന്ന് ഉന്നത വിദ്യാഭ്യാസ മന്ത്രി ആര്.ബിന്ദു അറിയിച്ചു. പകുതി വീതം കുട്ടികള് എന്ന നിലയില് ഒന്നിടവിട്ട ദിവസങ്ങളിലാണ് ക്ളാസ്. അവസാന വര്ഷ ഡിഗ്രി വിദ്യാര്ത്ഥികള്ക്കാണ് ഇപ്പോള് ക്ളാസ് ആരംഭിക്കുന്നത്. പഠനം ആരംഭിക്കുന്നതിന് മുന്നോടിയായി വിദ്യാര്ത്ഥികള്ക്ക് വാക്സിന് ഡ്രൈവ് നടത്തുമെന്നും ഒരു ഡോസ് വാക്സിനെങ്കിലും കുട്ടികള്ക്ക് ഉറപ്പാക്കുമെന്നും മന്ത്രി ബിന്ദു അറിയിച്ചു. വിദ്യാഭ്യാസ സ്ഥാപനങ്ങള്ക്ക് തദ്ദേശസ്വയം ഭരണ വകുപ്പുമായി ഏകോപനം ഉണ്ടാകുമെന്നും കോളേജുകള് അണുവിമുക്തമാക്കുന്നത് തദ്ദേശ സ്ഥാപനങ്ങളുടെ ചുമതലയാണെന്നും മന്ത്രി പറഞ്ഞു. ക്ളാസ് സംബന്ധിച്ച് സ്ഥാപനങ്ങള്ക്ക് ഉചിതമായ തീരുമാനം എടുക്കാം. നിലവില് നല്കിയ സമയക്രമം 8.302.30, 94, 9.304.30 എന്നിങ്ങനെയാണ്. സ്വാശ്രയ കോളേജുകളുടെ ഫീസ്, ലൈബ്രറി, ലാബ് എന്നിവയുടെ ഫീസില് ഇളവ് നല്കിയിരുന്നു. ഇവ ആരംഭിച്ചാല് ഫീസടയ്ക്കണം. കണ്ണൂര് സര്വകലാശാലയില് സിലബസില് ആര്എസ്എസ് നേതാക്കളെക്കുറിച്ച് ഭാഗങ്ങള് ഉള്പ്പെട്ടതില് വിസിയോട് വിശദീകരണം തേടിയെന്നും സാങ്കേതികമായ വശം പരിശോധിച്ച് നടപടിയെടുക്കുമെന്നും മന്ത്രി അറിയിച്ചു. ഔദ്യോഗിക അംഗീകാരം സിലബസിന് ലഭിച്ചോ എന്ന് പറയേണ്ടത് വൈസ് ചാന്സിലറാണ്. വിസിയുടെ വിശദീകരണത്തിന് ശേഷം സര്ക്കാര് അഭിപ്രായം പറയുമെന്നും ഉന്നത വിദ്യാഭ്യാസ മന്ത്രി വ്യക്തമാക്കി.